અમદાવાદ: જગન્નાથજી આજે ૧પ દિવસના મોસાળ ખાતેના રોકાણ બાદ ‌નિજ મંદિરે પરત ફરતાં મંદિર પરિસર શ્રદ્ધાળુઓથી દર્શન માટે છલકાયું હતું. ભગવાન જગન્નાથજી, બહેન સુભદ્રાજી અને ભાઇ બલભદ્રજી ‌નિજ મંદિર પધાર્યા બાદ નેત્રોત્સવવિધિ બાદ તેમને આંખે પાટા બાંધી બિરાજમાન કરાયા હતા. આજે ભગવાને સોના વેશમાં દર્શન દેતાં હજારો સાધુ-સંતો અને શ્રદ્ધાળુઓએ દર્શનનો લાભ લીધો હતો. સાંજની મહાઆરતી મુખ્યપ્રધાન આનંદીબહેન પટેલની ઉપસ્થિતિમાં યોજાશે. ભગવાનને ગર્ભગૃહમાં બિરાજમાન કરાયા બાદ પરંપરાગત વૈદિક મંત્રોચ્ચાર સાથે તેમની આંખે પાટા બાંધવાની વિધિ કરાઇ હતી.